Brandbestryders kom op verkoolde liggaam afArgieffoto Die polisie in Port Elizabeth in die Oos-Kaap doen ŉ geregtelike ondersoek nadat brandbestryders op ŉ verkoolde liggaam in ŉ plakkershuis afgekom het. Sers. Majola Nkohli, woordvoerder van die polisie, het gesê die liggaam van die 27-jarige Thembani Maqebuka is Vrydagoggend in die puin van ŉ uitgebrande plakkershuis in Despatch gevind. Die polisie is omstreeks 04:30 na die toneel in Nkosinistraat in Despatch ontbied. Die oorsaak van die brand is nog nie bekend nie.